Plastisitet

Plastisitet betyr formbarhet og bøyelighet, den fysiske egenskapen at et objekt kan formes og endres. Det er avledet fra det greske ordet plastikos, «det som kan formes», eksempelvis det likelydende ordet plast.

Betydningen innenfor fysikk og materialvitenskap er deformasjonen av et material som gjennomgår en ikke-reversibel endring i form som svar på påførte krefter. For eksempel viser en fast bit med metall som bøyes eller banket til en ny form plastisitet når permanente endringer oppstår i selve materialet. Innen ingeniørfag kalles overgangen fra elastisk fase til plastisk fase for flytespenningen.

Plastisk deformasjon observeres i de fleste materialer, inkludert metaller, jord, bergarter, betong, skum, bein og hud.

Referanser

Litteratur 
 Hill, R. (1998): The Mathematical Theory of Plasticity, Oxford University Press 
 Lubliner, Jacob (1990): Plasticity Theory, Macmillan Publishing, New York 
 Kachanov, L.M.: Fundamentals of the Theory of Plasticity, Dover Books.
 Khan, A.S. & Huang, S. (1995): Continuum Theory of Plasticity, Wiley 
 Ashby, M.F. (2001): «Plastic Deformation of Cellular Materials» i: Encyclopedia of Materials: Science and Technology, Elsevier, Oxford, s. 7068-7071.
 Van Vliet, K. J. (2006): 3.032 Mechanical Behavior of Materials, MIT 
 International Journal of Plasticity, Elsevier Science.
 Timoshenko, S.P. (1953.): History of strength of materials'', New York,Toronto,London, McGraw-Hill Book Company,inc.

Fysikk
Materialvitenskap